Για άλλες χρήσεις, δείτε: Αστέρας (αθλητικός σύλλογος).

Ο **Αθλητικός Ποδοσφαιρικός Σύλλογος Αστέρας Αρφαρών** είναι ποδοσφαιρική ομάδα που αγωνίστηκε τρεις συνεχόμενες σεζόν στη Δ΄ Εθνική. Έχει έδρα την κωμόπολη Αρφαρά Μεσσηνίας. Αγωνίζεται στην Α' κατηγορία της ΕΠΣ Μεσσηνίας.

Ιστορικές πληροφορίες
---------------------

Στα Αρφαρά αναφέρεται ένας "Αθλητικός Ποδοσφαιρικός Όμιλος" από το 1930, ο οποίος λίγο αργότερα αναγνωρίστηκε ως επίσημο σωματείο. Ποδοσφαιριστές της δεκαετίας εκείνης υπήρξαν οι: Μπούρας Γεώργιος του Δημοσθένη (ο μεμέτης), Λίβας Μίμης του Κλεομένη, Φέστας Σπύρος του Κωνσταντίνου, Μουτεβελής Βασίλειος του Γεωργίου, Μουτεβελής Ιωάννης του Πέτρου, Κοτταρίδης Βασίλειος του Δημητρίου, Κάρτσιωνας Αντώνιος του Νικολάου, Μωραγιώργας Δημήτριος, Μωραγιώργας Κώστας, Θεόκας Ιωάννης, Κότσιαρης Γρηγόριος, Λαφαζάνος Δημήτριος, Γιαννακούντζος Χρήστος, Κοτταρίδης Ιωάννης, Πετρόπουλος Ιωάννης, Καπράλος Κωνσταντίνος, Κότσιαρης Ντίνος, Παπανικολάου Γιάννης κ.ά.

Ίδρυση Αστέρα
-------------

Ο Αθλητικός Ποδοσφαιρικός Σύλλογος ΑΣΤΗΡ Αρφαρών ιδρύθηκε επίσημα το 1955 με χρώματα μπλε και λευκό και έμβλημα ένα γαλάζιο αστέρι σε λευκό φόντο και κύκλο. Όμως, λίγα χρόνια αργότερα περιήλθε σε αδράνεια ως το 1971, οπότε δραστηριοποιείται ξανά. Για αρκετά χρόνια αγωνίζεται στην Β΄ κατηγορία της Ε.Π.Σ. Μεσσηνίας. Από το 1999 αρχίζει μια ανοδική πορεία που τον οδήγησε ως τη Δ΄ Εθνική.

Αγωνίστηκε τρεις σεζόν στην εθνική κατηγορία χωρίς να υποβιβαστεί. Βασικοί συντελεστές της ομάδας εκείνης ήταν οι ποδοσφαιριστές: Ηλίας Τσουλάκος (τερμ.), Κώστας Παλαμάρας (αμυντικός), Φραγκίσκος Κεράνης (μέσος), Γιώργος Γκέγκας (επιθετικός). 

Το 2008 αντιμετώπισε οικονομικές δυσκολίες, με αποτέλεσμα να μη λάβει μέρος στο πρωτάθλημα Δ΄ Εθνικής αλλά ούτε και στην Α΄ κατηγορία Μεσσηνίας. Τελικά το 2009, με πρωτοβουλία φιλάθλων κατοίκων της κωμόπολης αναδημιουργήθηκε και από το 2009-10 συμμετέχει και πάλι στο τοπικό πρωτάθλημα, στη Β΄ κατηγορία.

Αγωνιστική πορεία
-----------------

* 1998-99: Πρωταθλητής Β΄ κατηγορίας ΕΠΣ Μεσσηνίας, με προπονητή τον Ευστάθιο Βανηκιώτη.
* 1999-2000: Κύπελλο ΕΠΣ Μεσσηνίας. Στον τελικό: ΑΣΤΕΡΑΣ – ΣΠΕΡΧΟΓΕΙΑ 4-2, με προπονητή το Νικόλαο Μουλατσιώτη και ρόεδρο τον Ανδρέα Ν. Καράγιαννη, μετέπειτα για δυο συνεχείς τετραετίες Δήμαρχο Αρφαρών.
* 2004-05: Πρωταθλητής Α΄ κατηγορίας ΕΠΣ Μεσσηνίας, με προπονητές τους: Αντώνη Μαυρέα και Μηνά Κακαλέτρη και πρόεδρους τους Κωνσταντίνο Αθ. Κατσιαμπάνη και Μάριο Παν. Κουτσιουμπό.
* 2005-06: Κύπελλο ΕΠΣ Μεσσηνίας. Στον τελικό: ΑΣΤΕΡΑΣ – ΠΑΠΑΦΛΕΣΣΑΣ Χώρας 6-0, με προπονητές τους: Αντώνη Μαυρέα, Μηνά Κακαλέτρη και Κωνσταντίνο Κρητικάκη και πρόεδρο τον Παναγιώτη Δημ. Μωραγιώργα.
* 2005-06: Δ΄ Εθνική Κατηγορία (6ος όμιλος): 6η θέση με 42 βαθμούς ανάμεσα σε 15 ομάδες.
* 2006-07: Δ΄ Εθνική Κατηγορία (6ος όμιλος): 7η θέση με 42 βαθμούς ανάμεσα σε 16 ομάδες.
* 2007-08: Δ΄ Εθνική Κατηγορία (6ος όμιλος): 9η θέση με 46 βαθμούς ανάμεσα σε 18 ομάδες.
* 2008-09: Ανήκε στη Δ΄ Εθνική Κατηγορία αλλά δεν έλαβε μέρος, ούτε και στην Α΄ της Ε.Π.Σ. Μεσσηνίας, όπως είχε δικαίωμα.
* 2009-10 και 2010-11: Β΄ κατηγορία Ε.Π.Σ. Μεσσηνίας.
* 2011-12 Άνοδος της ομάδας στην Α' Κατηγορία Ε.Π.Σ Μεσσηνίας.
* 2018-19 Άνοδος της ομάδας στην Α1 Κατηγορία Ε.Π.Σ. Μεσσηνίας.
* 2021-2022 Άνοδος της ομάδας στην Α κατηγορία Ε.Π.Σ. Μεσσηνίας

Τίτλοι - Διακρίσεις
-------------------

* Πρωτάθλημα Ε.Π.Σ. Μεσσηνίας (1): 2005, 2022
* Πρωτάθλημα Β΄ ΕΠΣ Μεσσηνιας (2): 1999, 2019
* Κύπελλο ΕΠΣ Μεσσηνίας (2): 2000, 2006.
* Συμετοχές στη Δ΄ Εθνική (3): 2005-06, 2006-07, 2007-08.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

*